EkBass/fiwiki-20250220-pages-articles huggingface dataset:
Esimies

Esimies tai esihenkilö on henkilö, joka on joidenkin toisten suhteen määräävässä asemassa. Se on erilaisissa organisaatioissa yleisesti käytetty nimitys työ- tai virkasuhteessa olevalle työntekijälle, toimihenkilölle, yrittäjälle tai virkamiehelle, jolla on oikeus käyttää ennalta määritellyn laajuista työnjohto-oikeutta. Myös vapaaehtoistyössä voi olla esimiehiä, mutta heidän työnjohdollinen oikeutensa saattaa olla varsin rajallinen. Esimiehenä toimiminen voi olla työkohde- tai työmenetelmäkohtaista, projekti- tai prosessiluontoista, sivuluontoista, määräaikaista tai pysyvää. Mahdollinen työnjohto-oikeus saattaa ulottua jopa myös toisen yrityksen tai organisaation työntekijöihin esimerkiksi alihankintatyyppisissä tehtävissä. Esimiestehtävä ei aina tarkoita sitä, että henkilöllä olisi suoria alaisia tai työnjohdollista oikeutta. Myöskään esimiehen käytössä oleva tehtävänimike ei välttämättä eroa tavanomaisesta työtehtävää kuvaavasta nimikkeestä. Toisaalta esimiestehtävä tai työnjohto-oikeus saatetaan tuoda tehtävänimikkeen avulla esille. Suomessa esimiehiä koulutetaan eri tarpeisiin mm. aikuiskoulutuskeskuksissa, puolustusvoimissa, organisaatioiden omassa koulutuksessa tai ammatillisessa koulutuksessa. == Katso myös == * Linjaorganisaatio * Matriisiorganisaatio * Puolustusvoimat Luokka:Ammatit
Mikao Usui

Mikao Usui (; 15. elokuuta 1865 – 9. maaliskuuta 1926) oli japanilainen liikemies, joka tunnetaan reiki-luontaishoidon ja koulutuksen kehittäjänä ja löytäjänä. Hän lähti nelivuotiaana tendailuostariin aloittaakseen opintonsa. Myöhemmin hän eteni aina tohtorinarvoihin.Dr Mikao Usui The Life of Mikao Usui Hän puhui sujuvasti vieraita kieliä ja perehtyi länsimaiseen lääketieteeseen, teologiaan, filosofiaan ja psykologiaan. Usui matkusti 1900-luvulla Kuramavuorelle kolmen viikon kurssille, jonka sisältöön kuuluivat todennäköisesti paasto, meditaatio, veisaus ja rukous. Kurssin tuloksena Usuille tuli väitteiden mukaan yliluonnollisesti tieto hoitomenetelmästä, reikistä,What is the History of Reiki? jota harjoittaakseen hän perusti Usui Reiki Ryoho Gakkai -järjestön vuonna 1922. Hän kuoli sydänkohtaukseen opetusmatkallaan Fukyamassa.Reikin historiaa Usuin oppilaiden joukossa oli Chujiro Hayashi, joka puolestaan opetti reikin ulkomaille vienyttä Hawayo Takataa. == Lähteet == Luokka:Japanilaiset liikemiehet Luokka:Reiki Luokka:Vuonna 1865 syntyneet Luokka:Vuonna 1926 kuolleet
Aleksandr Balandin

Aleksandr Balandin (; s. 30. heinäkuuta 1953 Frjazino, Venäjän neuvostotasavalta) on entinen neuvostoliittolainen kosmonautti. Balandin valittiin kosmonauttikoulutukseen 1. joulukuuta 1978. Hän lensi Sojuz TM-9 -aluksella. Hän siirtyi eläkkeelle 17. lokakuuta 1994. Hän on naimisissa ja perheessä on kaksi lasta. Luokka:Neuvostoliittolaiset avaruuslentäjät Luokka:Neuvostoliiton sankarit Luokka:Vuonna 1953 syntyneet Luokka:Elävät henkilöt
Bindi Irwin

Bindi Sue Irwin (s. 24. heinäkuuta 1998 Buderim, Queensland, Australia) on australialainen näyttelijä ja televisiojuontaja. Hän voitti Dancing with the Stars -tanssikilpailun 21. kauden. Yhdysvaltalainen Time-lehti nimesi Irwinin vuonna 2015 yhdeksi vuoden vaikutusvaltaisimmista teini-ikäisistä. Bindi on Terri ja Steve Irwinin tytär. Hänen isänsä antoi hänelle nimen Bindi Australian eläinpuistossa eläneen krokotiilin mukaan ja keskimmäinen nimi Sue viittaa perheen Sui-koiraan. == Ura == Irwin esiintyi ensimmäisen kerran kaksivuotiaana isänsä The Crocodile Hunter Diaries -dokumenttielokuvissa. Hän on toiminut kertojana Discoveryn tuottamassa luontoelokuvasarjassa Bindi the Jungle Girl. Syyskuussa 2006 kahdeksanvuotiaasta Irwinistä tuli nuorin australialaisen New Idea -lehden kanteen päässyt henkilö. Vuoden 2007 kesäkuussa Irwin juonsi My Daddy the Crocodile Hunter -erikoisjakson televisioon. Samana vuonna hän tanssi ja lauloi Bindi Kidfitness -ryhmän Fitness-DVD:llä. Hieman myöhemmin hän lauloi oman hip hop tyylisen Trouble in the Jungle -kappaleen The Today Show -ohjelmassa. Irwin kiinnitettiin Kirran rooliin vuonna 2010 valmistuneeseen Free Willy 4: Pako Afrikasta -elokuvaan. 2015 hän otti osaa Dancing with the Stars tanssikilpailuun 21. kaudelle parinaan moninkertainen voittaja Derek Hough. == Palkinnot == Irwin voitti "Most Popular New Female Talent" Logie-palkinnon toukokuussa 2008. Heti perään kesäkuussa hänestä tuli "Outstanding Performer in a Children's Series" kategorian voitollaan nuorin Daytime Emmy -palkinnon saanut henkilö. Australian Geographic palkitsi Irwinin vuoden 2014 luonnonsuojelija- palkinnolla (Young Conservationist). == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2010 Free Willy 4: Pako Afrikasta Free Willy: Escape from Pirate's Cove Kirra Cooper 2013 Return to Nim's Island Return to Nim's Island Nim Rusoe Televisiosarjat Vuosi Suomenkielinen nimi Alkuperäinen nimi Rooli Huom. 2007–08 Bindi the Jungle Girl Bindi the Jungle Girl omana itsenään dokumenttielokuvasarja 2012 My Babysitter's a Vampire My Babysitter's a Vampire Sunday Clovers Jakso: "Mirror, rorriM" Bindi's Bootcamp Bindi's Bootcamp kisan vetäjä lasten peliohjelma Steve Irwin's Wildlife Warriors Steve Irwin's Wildlife Warriors omana itsenään Curious George Curious George Bindi Bungee Jakso: "Monkey Down Under/Bright Lights, Little Monkey", äänirooli 2015 Dancing with the Stars Dancing with the Stars omana itsenään 21. kausi 2016 Galaxy World of Alisa Galaxy World of Alisa Alisa Selezneva äänirooli Webisode Vuosi Alkuperäinen nimi Rooli Huom. 2012 Growing Up Wild omana itsenään Bindi ja Robert esittelevät Australia Zoon eläimiä suositulla YouTube-kanavalla == Lähteet == == Aiheesta muualla == * Bindi's Say * Bindi's Profile from Australia Zoo * Luokka:Lapsinäyttelijät Luokka:Australialaiset näyttelijät Luokka:Australialaiset juontajat Luokka:Daytime Emmy -palkinnon saajat Luokka:Vuonna 1998 syntyneet Luokka:Elävät henkilöt
Tommy Fränti

Tommy Fränti (s. 1972) on suomalainen toimittaja, joka työskentelee Yleisradion uutisankkurina ja uutisten tuottajana. Fränti on toiminut toimittajana Yleisradiossa vuodesta 1999, uutistoimittajana vuodesta 2001 ja uutisjuontajana ja -tuottajana vuodesta 2005. Tällä hetkellä Fränti toimii Ylen aamun uutisankkurina. Fränti on opiskellut musiikinopettajaksi; viulun- ja pianonsoittoa Sibelius-Akatemiassa ja kansainvälistä politiikkaa, kansantaloustiedettä ja viestintää Helsingin yliopistossa. Hän sai vuonna 2006 Kuulonhuoltoliiton Selkeä puhuja -palkinnon. == Yksityiselämä == Tommy Fräntin isä oli elokuvakriitikko Mikael Fränti, isoisä maanviljelysneuvos Aslak Fränti ja isoisoisä kunnallisneuvos Aleksanteri Fränti. Tommy Fräntin vaimo Saara Kovero kuoli maaliskuussa 2022. Fränti kihlautui maaliskuussa 2024 vuonna 2023 tapaamansa Virpi Valtavaaran kanssa ja he avioituivat syksyllä 2024. Fräntillä on kaksi lasta. == Lähteet == Luokka:Suomalaiset uutisankkurit Luokka:Vuonna 1972 syntyneet Luokka:Elävät henkilöt
Dimension Films

Dimension Films on yhdysvaltalainen elokuvayhtiö, joka on nykyään osa The Weinstein Companya. Aiemmin Bob Weinstein tuotti ja julkaisi nimikkeen alla genre-elokuvia Miramax Filmsille. Kun Weinsteinin veljekset jättivät Disneyn omistaman Miramaxin lokakuussa 2005, he veivät Dimension Filmsin mukanaan. Kaikkien ennen lokakuuta 2005 Dimension Filmsin nimissä ilmestyneiden elokuvien oikeudet säilyivät The Walt Disney Companyn hallussa. Disney säilytti myös oikeutensa käyttää Dimensionin merkkiä hallinnoimiensa elokuvien levittämisessä. Associated Pressin mukaan "Disney jakaa yhä puolet Scary Movie -elokuvien tuotosta, samoin kaikista muista tulevista elokuvista, jotka jatkavat Dimensionin olemassa olevia elokuvasarjoja" Studion elokuvasarjoja ovat muun muassa Halloween, Maissilapset, Scream, Spy Kids sekä Scary Movie. == Dimension Filmsin elokuvia == * 1408 * The Adventures of Sharkboy and Lavagirl in 3-D * Amityville Horror * Automaton Transfusion * Black Christmas * Buried Alive * The Crow * The Crow: Pelastus * Children of the Corn: Revelation * Cubic (Equilibrium) * Cursed * Darkness – pimeys (Darkness) * Dead or Alive * Feast * Feast 2: Sloppy Seconds * Feast 3: The Happy Finish * Frank Millerin Sin City: A Dame to Kill For * Grimmin veljekset * Grindhouse * Halloween * Halloween: The Curse of Michael Myers * Halloween H20 * Halloween: Resurrection * Halloween II * Hellraiser 3: Hell On Earth * Hellraiser – veriviiva * Hellraiser 5: Inferno * Hellraiser 6: Hellseeker * Hellraiser 7: Deader * Hellraiser 8: Hellworld * Hugless * Hämärästä aamunkoittoon (From Dusk till Dawn) * The I Inside – totuuden rajamailla * Jay ja Silent Bob iskevät takaisin (Jay and Silent Bob Strike Back) * Jeepers Creepers : Le Chant du diable * Kylmä syli * The Legend of Drunken Master * Maissilapset 4 – kuoleman sato * Maissilapset 5 * Maissilapset 666 – Ennustus * Maissilasten paluu * A Man of His Word * Mindhunters * The Mist – usva (The Mist) * Mr. 3000 * Once Upon a Time in Mexico * Paha pukki (Bad Santa) * Pulse * Scary Movie * Scary Movie 2 * Scary Movie 3 * Scary Movie 4 * School for Scoundrels – Luuseriopisto * Scream * Scream 2 * Scream 3 * Shade * Sin City * Soul Men * Spy Kids * Spy Kids 2 * Spy Kids 3 – Peli on pelattu (Spy Kids 3-D: Game Over) * Starsky & Hutch * Superhero Movie * The Promotion – uraputkessa * Venom * Wes Craven Presents: They * Who's Your Caddy? Luokka:Yhdysvaltalaiset elokuvayhtiöt
Barin konfederaatio

Barin konfederaatio oli 29. helmikuuta 1768 Barin linnoituksessa solmittu puolalainen liitto, jolla vastustettiin Venäjän keisarikunnan ja sen suurlähettilään osallistumista Puolan kuningaskunnan ja Liettuan suuriruhtinaskunnan politiikkaan, ja puolustettiin aateliston oikeuksia roomalaiskatolisessa kirkossa. Konfederaation uskonnollis-poliittisia tavoitteita vastaan heräsi talonpoikaislevottomuuksia maan ortodoksissa osissa ja lopulta Puolan kuningas käski valloittaa Barin linnoituksen. Barin konfederaatiota kannatti pääasiassa Ranska ja vastusti Venäjän keisarikunta. Barin konfederaation nostamasta kapinasta seurasi Puolan ensimmäinen jako. == Lähteet == == Aiheesta muualla == Luokka:Puolan historia Luokka:Liettuan historia Luokka:Venäjän historia Luokka:1760-luku Luokka:1770-luku
J Dilla

James Dewitt Yancey (7. helmikuuta 1974 – 10. helmikuuta 2006), tunnetaan myös nimillä J Dilla ja Jay Dee, oli yhdysvaltalainen musiikkituottaja, rap-artisti ja DJ. Hän kuului myös The Ummah ja Slum Village -yhtyeisiin. == Diskografia == Vuosi Artisti Albumi Levy-yhtiö 1997 Slum Village Fan-Tas-Tic (Vol. 1) Donut Boy Recordings/2006 re-release: Counterflow 2000 Slum Village Fantastic, Vol. 2 Goodvibe 2000 Slum Village (as J-88) Best Kept Secret EP Groove Attack 2000 Jay Dee F--k the Police b/w Move 12" Up Above Records 2001 Jay Dee Welcome 2 Detroit'' Barely Breaking Even 2003 Jay Dee Ruff Draft Mummy/Groove Attack, Stones Throw 2003 Jaylib Champion Sound Stones Throw 2006 J Dilla Donuts Stones Throw 2006 J Dilla The Shining Barely Breaking Even 2008 J Dilla Jay Love Japan Operation Unknown, official release uncertain 2009 J Dilla Jay Stay Paid Nature Sounds == Lähteet == == Aiheesta muualla == * * J Dilla Stones Throw Recordsin sivustolla * J Dilla BBE Recordsin sivustolla Luokka:Yhdysvaltalaiset DJ:t Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:Vuonna 1974 syntyneet Luokka:Vuonna 2006 kuolleet Luokka:Afroamerikkalaiset
Sea Wolf (ohjus)

Sea Wolf (suom. Merisusi) on brittiläinen British Aircraft Corporationin (BAC) kehittämä ilmatorjuntaohjus. Ohjus on tarkoitettu sekä meritorjuntaohjusten että lentokoneiden torjuntaan. BAC on nykyään eri vaiheiden kautta sulautettu BAE Systemsiin joka on myös yksi MBDA:n omistajista. == Historia == Järjestelmän kehittäminen aloitettiin 1964 aiemman Sea Cat järjestelmän korvaamiseksi. Sen tehtävänä oli suojata pienempiä laivaston pinta-aluksia vihollisen meritorjuntaohjuksilta ja lentokoneilta. Sopimus järjestelmän toimittamisesta solmittiin 1967 ja testit jatkuivat vuosien 1970–1977 ajan. Testauksessa käytettiin tarkoitusta varten muunnettua Leander-luokan fregattia HMS Penelopea vuodesta 1976 lähtien. Sea Wolf on ollut Royal Navyn käytössä vuodesta 1979 alkaen ja oli käytössä myös Falklandin sodassa 1982. Sea Wolf -ohjukset on käytössä brittiläisillä Type 22 - ja 23 -fregateilla. Viimeisimpien versioiden arvioidaan olevan palveluksessa vuoteen 2020 saakka. Sea Wolfin räjähdysainelataus on 13,4 kg ja ohjus ammutaan aluksesta pystysuoraan ylöspäin. Ohjuksen lentonopeus on 3 machia, lakikorkeus 3 000 metriä, maksimikantaman ollessa 10 km. == Lähteet == == Aiheesta muualla == * Luokka:Ilmatorjuntaohjukset Luokka:Brittiläiset ohjukset Luokka:Falklandin sota
Britney’s Dance Beat

Britney’s Dance Beat on Metro Corporationin kehittämä ja THQ:n julkaisema musiikkipeli, joka on julkaistu vuonna Game Boy Advancelle, PlayStation 2:lle ja Windowsille. == Pelaaminen == Peli on rytmipeli, jossa pelaaja omaksuu Britney Spearsin roolin. Pelaaja painaa nappeja musiikin tahdissa ja ruudulla näkyvä hahmo tanssii musiikin tahtiin. == Vastaanotto == Peli on saanut GameSpotin arvostelussa arvosanaksi 6.4/10. == Lähteet == == Aiheesta muualla == * * Luokka:Rytmipelit Luokka:Britney Spears Luokka:Vuoden 2002 videopelit Luokka:THQ:n pelit Luokka:Game Boy Advance -pelit Luokka:PlayStation 2 -pelit Luokka:Windows-pelit
Anthology 1979–1982

__NOTOC__ Anthology 1979–1982 on suomalaisen heavy metal -yhtye Sarcofaguksen kokoelma-albumi. Se julkaistiin 16. syyskuuta 2009 levymerkillä Rocket Records. == Kappaleet == === CD 1 === Go to Hell (1979) # # Cycle of Life (1980) # # # # # # # # # # === CD 2 === Envoy of Death (1981) # # # # # # # Moottorilinnut (1982) # # # # # # # # Bonus: Exciter – Automania (1986) # # # == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * Anthology 1979–1982 discogs.com -sivustolla * Rocket Records * Luokka:Vuoden 2009 kokoelma-albumit Luokka:Sarcofaguksen albumit Luokka:Rocket Recordsin albumit
4\. arrondissementti (Pariisi)

Pariisin 4. arrondissementti () on yksi Pariisin kahdestakymmenestä arrondissementista. Se tunnetaan myös nimellä ”arrondissement de l’Hôtel-de- Ville”. Kaupunginosa sijaitsee Pariisin itäisellä puolella. Siellä sijaitsevat Le Marais’n kortteli ja Île Saint-Louis’n saari, kuten myös suuri osa Île de la Citén saaresta. Arrondissementti jaetaan edelleen neljään kortteliin (), jotka ovat Saint-Merri, Saint-Gervais, Notre-Dame ja Arsenal. Arrondissementtia ympäröivät 1. arrondissementti lännessä, 3. arrondissementti pohjoisessa, 12. arrondissementti idässä ja etelässä Seinejoki sekä 5. arrondissementti. Arrondissementin pinta-ala on 1,60 km² ja vuonna 2011 sen väkiluku oli 27 887. Arrondissementin määrinä on toiminut vuodesta 2001 lähtien sosialistipuolueen Dominique Bertinotti. == Nähtävyydet == *Notre Damen katedraali == Lähteet == ==Aiheesta muualla== * 4. arrondissementin kotisivut Luokka:Pariisin arrondissementit
Varsinais-Suomen vuoden kylä

Varsinais-Suomen vuoden kylä on kunnianimitys, jonka Varsinais-Suomen kylät ry myöntää vuosittain yhdelle varsinaissuomalaiselle kylälle. ==Palkitut== thumb|Someron Häntälä valittiin Varsinais-Suomen vuoden kyläksi vuonna 2009. *2002: Haara–Onkijoki, Loimaan kunta (vuodesta 2005 osa Loimaata) *2003: Aijala–Kaukuri, Kisko (vuodesta 2009 osa Saloa) *2004: Niinijoki, Loimaan kunta (vuodesta 2005 osa Loimaata) *2005: Untamala, Laitila *2006: Kultela, Somero *2007: Vehas, Taivassalo *2008: Tourula–Keihäskoski, Yläne (vuodesta 2009 osa Pöytyää) *2009: Häntälä, Somero *2010: Teijo, Salo (Perniö) *2011: Uusikartano, Pöytyä (Yläne) *2012: Livonsaari, Naantali (aiemmin Askaista, vuosina 2009–2010 Maskua) *2013: Karuna, Sauvohttp://www.vskylat.fi/vuoden- kylat/ *2014: Mynämäen asemanseutu, Mynämäki *2015: Pyhämaan luoto, Uusikaupunki (Pyhämaa) *2016: Taalintehdas, Kemiönsaari (Dragsfjärd) *2017: Virttaa, Loimaa (Alastaro) *2018: Märynummi, Salo (Halikko) * 2019: Västanfjärd, Kemiönsaari * 2020: Hajala, Salo (Halikko) * 2021: Valpperi, Nousiainen * 2022: Askainen, Masku ==Lähteet== ==Aiheesta muualla== *Varsinais-Suomen kylät ry *
Gromovin lentotekniikan tutkimusinstituutti

M. M. Gromovin lentotekniikan tutkimuslaitos, venäläisittäin lyhennettynä LII (), on venäläinen koelentokeskus ja ilmailun tutkimuskeskus. Se on 40 kilometriä Moskovasta kaakkoon sijaitsevassa Žukovskin kaupungissa sijaitsevan Ramenskojen lentokentän alueella, joka on perustettu nimenomaan laitoksen koelentokentäksi. Kentällä on Euroopan pisin kiitotie (5 400 m). == Historia == Instituutti perustettiin 8. maaliskuuta 1941. Sen ensimmäiseksi johtajaksi tuli koelentäjä Mihail Gromov, jonka mukaan instituutti myöhemmin nimettiin. Instituutti joutui välittömästi perustamisen aikana sotavarustelun tueksi. Se arvioi ja testasi uusien lentokoneiden prototyyppejä. Se kehitti Neuvostoliiton ilmavoimille lentokoneiden huolto-ohjelmat ja osallistui lentokäsikirjojen tekoon. Se arvioi vihollisten ja liittolaisten lentokoneet. Kylmän sodan aika työllisti laitosta raskaasti 1980-luvun loppuun asti. Laitos osallistui myös avaruuslentojen valmisteluun. == Aiheesta muualla == * LII official site * MAKS, Aviasalon web-site * LII airfield at Google Maps Luokka:Venäjän ilmailu Luokka:Venäjän tutkimuslaitokset
Mihail Gromov

Mihail Gromov (; 24. helmikuuta (J: 12. helmikuuta) 1899 Tver – 22. tammikuuta 1985 Moskova) oli neuvostoliittolainen koelentäjä. 12\. heinäkuuta – 14. heinäkuuta 1937 Mihail Gromov, A.B. Jumašev ja S.A. Danilin tekivät maailmanennätyksen lentämällä välilaskutta 10 148 kilometriä Moskovasta San Jacintoon, Kaliforniaan. Lento ylitti pohjoisnavan. Koneena oli Tupolev ANT-25. Gromov toimi Gromovin lentotekniikan tutkimusinstituutin ensimmäisenä johtajana. == Aiheesta muualla == * M. M. Gromovin elämäkerta Luokka:Neuvostoliiton sankarit Luokka:Neuvostoliittolaiset koelentäjät Luokka:Vuonna 1899 syntyneet Luokka:Vuonna 1985 kuolleet
Haruchika Aoki

Haruchika "Haru" Aoki (s. 28. maaliskuuta 1976 Gumma) on japanilainen entinen ratamoottoripyöräilijä. Hän voitti kaksi peräkkäistä 125cc-luokan maailmanmestaruutta vuosina 1995 ja 1996. Aoki kilpaili kaikkien kolmen luokan (125cc, 250cc ja MotoGP) MM-sarjoissa, joista selvästi parhaiten hän menestyi 125-kuutioisissa. Aoki aloitti uransa GP-tasolla kaudella 1993. Seuraavalla kaudella hän ajoi ensimmäistä kertaa palkintopallille oltuaan kolmas Euroopan GP:ssä. Kaudet 1995 ja 1996 olivat Haruchika Aokin parhaat. Hän voitti kaksi maailmanmestaruutta ja saavutti uransa kaikki voitot ja paalupaikat noin kausina. Kaudeksi 1997 Aoki siirtyi luokkaa ylemmäs 250-kuutioisiin. Hän ajoi kaksi yli 100 pisteen kautta, mutta saavutti vain yhden palkintopallisijoituksen ja oli kokonaispisteissä parhaimmillaan kuudes. Kaudet 1999 ja 2001 Aoki ajoi MotoGP-luokassa ilman palkintopallisijoituksia. Välillä hän kävi vuoden Superbiken maailmanmestaruussarjassa, mutta ei saanut sielläkään voittoja. Kaudella 2002 Aoki palasi 250-kuutioisiin. Hän oli sarjan paras yksityistallin kuski, mutta kokonaispisteet riittivät MM-sarjan 14. sijaan. Aoki lopetti uransa kauden päätyttä. Haruchika Aokin kaksi vanhempaa veljeä Nobuatsu ja Takuma ovat myös kilpailleet ratamoottoripyöräilyn MM- sarjassa. ==Saavutukset== ===125cc-luokka=== *Maailmanmestaruus 1995 ja 1996 *9 osakilpailuvoittoa, 6 kakkossijaa, 4 kolmossijaa ===250cc-luokka=== *MM- osakilpailuissa 1 kolmossija ==Lähteet== Luokka:Japanilaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1976 syntyneet Luokka:Elävät henkilöt
Kasey Kahne

Kasey Kenneth Kahne (s. 10. huhtikuuta 1980 Enumclaw, Washington, Yhdysvallat) on amerikkalainen autourheilija. Hän ajaa kaudella 2012 Amerikan suurimmassa moottoriurheilusarjassa NASCARissa Hendrick Motorsports -tallin riveissä, kilpailunumerolla viisi. Kahne omistaa pienemmissä sarjoissa kilpailevan Kasey Kahne Racingin. ==NASCAR-ura== Kahnella on kauden 2012 jälkeen urallaan NASCARin pääsarjassa Sprint Cupissa 14 osakilpailuvoittoa ja 26 paalupaikkaa. Hän on myös kerännyt uransa aikana lähes 54 miljoonaa dollaria palkintorahoina Sprint Cupista. Kaudesta 2012 lähtien Kahne on ajanut yhdessä NASCAR-historian menestyksekkäimmistä talleista, Hendrick Motorsportsissa. Samassa tallissa ajavat muun muassa nelinkertainen mestari Jeff Gordon, viisi viimeistä mestaruutta voittanut Jimmie Johnson sekä legendaarisen Dale Earnhardtin poika, Dale Earnhardt, Jr., joka on yksi NASCARin suosituimmista kuskeista. Luokka:Yhdysvaltalaiset autourheilijat Luokka:NASCAR-kuljettajat Luokka:Vuonna 1980 syntyneet Luokka:Elävät henkilöt
5\. arrondissementti (Pariisi)

Pariisin 5. arrondissementti () on yksi Pariisin kahdestakymmenestä arrondissementista eli hallintoalueesta. Se tunnetaan myös nimellä "arrondissement du Panthéon". Se jaetaan edelleen neljään kortteliin (), jotka ovat Saint-Victor, Jardin-des-Plantes, Val-de-Grâce ja Sorbonne. Arrondissementin länsiosa sekä sitä lähellä oleva osa viereistä 6. arrondissementtia tunnetaan paremmin nimellä Latinalaiskortteli (), joka ei kuitenkaan tällä nimellä kuulu Pariisin virallisiin kaupunginosiin. Näiden arrondissementtien rajana on Boulevard Saint-Michel. Pariisin yliopistojen historiallinen päärakennus Sorbonne sijaitsee 5. arrondissementissa. Arrondissementti sijaitsee Pariisin vasemmalla rannalla. Sitä reunustavat pohjoisessa Seine-joki ja 4. arrondissementti, lännessä 6. arrondissementti ja etelässä 14. ja 13. arrondissementti. Arrondissementin pinta-ala on 2,54 km² ja asukasluku oli 60 800 henkeä vuonna 2011. == Nähtävyydet == *Panthéon *Musée de Cluny == Lähteet == == Aiheesta muualla == *5. arrondissementin kotisivut Luokka:Pariisin arrondissementit
Montana (kappale)

Montana on muusikko Frank Zappan kappale vuonna 1973 julkaistulta albumilta Over-Nite Sensation. Kappaleesta on julkaistu myös lyhennetty single-versio, josta kitarasoolo on otettu kokonaan pois. == Aiheesta muualla == * "Montanan" arvostelu allmusic.comissa Luokka:Frank Zappa Luokka:Vuoden 1973 kappaleet
6\. arrondissementti (Pariisi)

thumb|240px|6.arrondissementin kaupungintalo Pariisin 6. arrondissementti () on yksi kahdestakymmenestä arrondissementista. Sen tunnetaan myös nimellä arrondissement du Luxembourg ja se jaetaan edelleen neljään kortteliin (), jotka ovat Monnaie, Odéon, Notre-Dame-des-Champs ja Saint-Germain-des-Prés. Arrondissementtia rajaa lännessä 7. arrondissementti, pohjoisessa Seine-joki ja 1. arrondissementti, etelässä 14. arrondissementti ja 15. arrondissementti sekä idässä 5. arrondissementti. Arrondissementin väkiluku oli vuonna 43 880 henkeä vuonna 2006 ja sen pinta-ala on 2,15 km². Arrondissementin määrinä on toiminut UMP-puolueen Jean-Pierre Lecoq vuodesta 1995 lähtien. == Nähtävyydet == *Ranskan instituutti *Luxembourgin puisto *Palais du Luxembourg – Ranskan senaatti == Lähteet == == Aiheesta muualla == *6. arrondissementin kotisivut Luokka:Pariisin arrondissementit
All inclusive

All inclusive tarkoittaa tavallisesti valmismatkojen yhteydessä ilmoitettua hintaa, johon sisältyvät kaikki ruokailut ja tietyt juomat. Aterioita ovat yleensä aamupala, lounas, päivällinen sekä välipalat. Juomina tarjoillaan yleensä virvoitusjuomia ja paikallisia alkoholijuomia. Joissakin lomakohteissa all inclusive -hintaan saattaa kuulua myös retkiä tai muita aktiviteetteja. ==Historiaa== Billy Butlin tarjosi Butlin' Holiday Camps -nimellä perheille tarkoitettua all inclusive -majoitusta Britanniassa vuodesta 1936 lähtien.Roisman Cooper 2015, 142 Entinen huippu-urheilija Gérard Blitz ja hänen palaavien sotilaiden leirien varustamiseen käyttämänsä retkeilyvälinetehtaan omistajaperheen jäsen Gilbert Trigano puolestaan ideoivat ja perustivat Mallorcalle Club Méditerranéen vuonna 1950. Alku oli vaatimaton, sillä majoitus järjestettiin Yhdysvaltain armeijan ylijäämävarastoista ostetuissa teltoissa, joissa oli kenttävuoteet. ==Kohderyhmät== All inclusive -matkaa käyttävät usein matkustajat, jotka mielellään pysyttelevät samassa lomakohteessa matkan ajan. Etua saattaa koitua etenkin lapsiperheille, joille helppo ruokaileminen ja edeltä käsin tiedossa olevat kustannukset saattavat olla avainasemassa lomakohdetta valittaessa. Samoin myös liikuntarajoitteiset matkustajat voivat nauttia all inclusive -järjestelyn helppoudesta. ==Konseptin ongelmia== Toisaalta all inclusive -typpisen matkan sisältämien aterioiden, palvelun ja juomien laatu voi vaihdella sillä seurauksella, että kuluttajan voi olla vaikea verrata ennakkoon mikä on kokonaisuutena saadun palvelun ja tarjonnan kokonaishyöty. Usein käytäntönä on, että all inclusive -matkan käyttämättömiä aterioita ei hyvitetä, vaikka palvelua ei käytettäisi. All inclusive -aterioiden tarjoiluajat voivat olla rajoitetut ja tarjottavat lisämaksulliset palvelut muuttavat all inclusive -käsitettä. Osa matkakohteen all inclusive -aktiviteeteista voi olla maksuttomia vain määriteltyinä aikoina, "ilmaisen palvelun" määrä voi olla rajoitettu ja sisältö voi muuttua. ==Lähteet== * * * * ===Viitteet=== Luokka:Matkailu
7\. arrondissementti (Pariisi)

Pariisin 7. arrondissementti () on yksi Pariisin kahdestakymmenestä arrondissementista. Se tunnetaan myös nimellä arrondissement du Palais- Bourbon. Se jaetaan edelleen neljään kortteliin (), jotka ovat Saint- Thomas-d’Aquin, Invalides, École-Militaire ja Gros-Caillou. Arrondissementtia rajaa etelässä 15. arrondissementti, pohjoisessa Seine-joki ja 16., 8. sekä 1. arrondissementit ja idässä 6. arrondissementti. Se sijaitsee Seinen vasemmalla rannalla. Arrondissementin väkiluku oli 57 786 henkeä vuonna 2011 ja sen pinta-ala on 4,09 km². Arrondissementin määrinä on vuodesta 2008 toiminut Ranskan entinen oikeusministeri Rachida Dati UMP-puolueesta. == Nähtävyydet == *Ranskan kansalliskokous *Eiffel-torni *Hôtel Matignon *Hôtel des Invalides *Musée d'Orsay *Musée du quai Branly *Musée Rodin == Lähteet == == Aiheesta muualla == * 7. arrondissementin kotisivut Luokka:Pariisin arrondissementit
Kalakotkat

Kalakotkat (Ichthyophaga) on haukkojen heimoon kuuluva päiväpetolintusuku, johon kuuluu BirdLifen mukaan kaksi lajia. Kummankin lajin esiintymisalue rajoittuu Intian niemimaan ja Kaakkois-Aasian seudulle. == Kalakotkiin kuuluvat lajit == * Isokalakotka (Ichthyophaga ichthyaetus) * Pikkukalakotka (Ichthyophaga humilis) == Lähteet == == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Ichthyophaga Luokka:Haukat
README-tiedosto

README-tiedosto eli "Lueminut-tiedosto" on tekstitiedosto, joka kuvailee sitä lukevalle ihmiselle hakemiston tai pakatun tiedoston tiedostoja. Tällainen aputiedosto sisältyy usein ohjelmistojen jakelupaketteihin. Se on tyypillisesti tekstitiedosto, jonka nimi on esimerkiksi `README.TXT`, `README.1ST`, `READ.ME` tai yksinkertaisesti `README`. Jotkut Microsoft Windows -ohjelmistot saattavat joskus sisältää `README.WRI`, `README.RTF` tai `README.DOC` -nimisenkin tiedoston. Tämä nimi on valittu, jotta käyttäjä huomaisi tiedoston helposti ja avaisi sen luettavakseen. Nimi on perinteisesti kirjoitettu isoilla kirjaimilla, jotta ympäristöt, jotka lajittelevat isot kirjaimet ennen pieniä näyttäisivät tiedoston mahdollisimman lähellä hakemistolistauksen alkua. Sisältö sisältää yleisimmin jonkun näistä tai useita näistä: *asetusohjeet *asentamisohjeet *käyttöohjeet *tiedostolistaus *tekijänoikeustiedot ja lisensointitiedot *levittäjän tai ohjelmoijan yhteystiedot *tiedetyt ohjelmointivirheet *ongelmanratkaisu *tekijät ja avustajat * muutosloki Ilmaus "lue minut -tiedosto" on myös joskus käytetty kuvaavasti ja yleisesti, kun tiedostot eivät ole nimetty "readme"ksi, mutta ovat lueminut -tyyppisiä. lähdekoodilevitykset useilta ilmaisohjelmistopaketeilta, erityisesti Gnits-standardit tai nämä jotka on tuotettu GNU Autotoolsilla, sisältävät yleensä nämä lueminut-tiedostot: : `README` Yleistä tietoa `AUTHORS` Tekijät `THANKS` Avustajat `ChangeLog` Tietoja sisältävä muutosloki, erityisesti kehittäjille `NEWS` Normaali muutosloki, normaaleille käyttäjille `INSTALL` Asennusohjeet `COPYING` / `LICENSE` Tekijänoikeus- ja lisenssitiedot `BUGS` Tiedetyt ohjelmointivirheet ja ohjeet uusien ilmoittamiseen Muut tiedostot yleensä levittävät UKK -tietoja ja `TODO` -tiedosto joka listaa mahdollisia tulevia muutoksia. == Lähteet == Luokka:Tiedostomuodot
Liu Hong

Liu Hong (; s. 12. toukokuuta 1987) on kiinalainen kävelijä. Liu Hong voitti alle 20-vuotiaiden MM-kilpailuissa Pekingissä 2006 kultaa 10 000 metrin ratakävelyssä. Saman vuoden Aasian kisoissa hän voitti kultaa 20 kilometrin kävelyssä ajalla 1.32.19. Osakan MM-kilpailuissa 2007 hän oli 19:s. Pekingin olympialaisissa 2008 hän sijoittui neljänneksi ajalla 1.27.17. Hän hävisi pronssimitalistille Elisa Rigaudolle viisi sekuntiaPeking 2008 – Naisten 20 kilometrin kävelyn tulokset, IAAF . Berliinin MM-kilpailuissa 2009 hän oli alun perin kolmas ajalla 1.29.10, mutta nousi lopulta hopealle Olga Kaniskinan dopinghylkäyksen takia. Vuonna 2010 Liu voitti Kiinan-mestaruuden sekä kultaa Kantonin Aasian kisoissa ajalla 1.30.06. Daegun MM-kilpailuissa 2011 hän sijoittui alun perin toiseksi ajalla 1.30.00, mutta nousi myöhemmin voittajaksi Olga Kaniskinan dopinghylkäyksen takia. Lontoon olympialaisissa 2012 hän sijoittui alun perin neljänneksi ajalla 1.26.00, mutta nousi myöhemmin hopeamitalistiksi Jelena Lašmanovan ja Olga Kaniskinan dopinghylkäysten jälkeen. Moskovan MM-kilpailuissa 2013 hän sijoittui alun perin kolmanneksi ajalla 1.28.10, mutta nousi myöhemmin kultamitalistiksi Jelena Lašmanovan ja Anisja Kirdjapkinan dopinghylkäysten jälkeen. Liu Hong voitti maailmanmestaruuden Pekingissä 2015 ajalla 1.27.45. Kävelyn MM- joukkuekilpailussa 2016 Liu voitti 20 kilometrin kävelyn, mutta antoi kiellettyä nesteenpoistajaa sisältäneen dopingnäytteen ja menetti voittonsa ja sai yhden kuukauden kilpailukiellon. Rion olympialaisissa Liu voitti olympiakultaa ajalla 1.28.35. Vuonna 2019 hän voitti 20 kilometrin kävelyssä Kiinan-mestaruuden sekä kultaa Dohan MM-kilpailuissa ajalla 1.32.53. Hän voitti 20 kilometrin kävelyn Kiinan-mestaruuden 2020. Vuonna 2021 järjestetyissä Tokion olympialaisissa hän saavutti samalla matkalla pronssia ajalla 1.29.57. Eugenen MM-kilpailuissa 2022 hän oli 20 kilometrin kävelyssä viides ja Budapestin MM-kilpailuissa 2023 seitsemästoista. 6\. kesäkuuta 2015 Liu käveli 20 kilometriä aikaan 1.24.38 ja alitti Jelena Lašmanovan nimissä olleen maailmanennätyksen 24 sekunnilla. 9\. maaliskuuta 2019 Liu alitti ensimmäisenä naisena neljän tunnin rajan 50 kilometrin kävelyssä käveltyään ajan 3.59.15. ==Henkilökohtaiset ennätykset== * 3 000 metrin ratakävely: 12.18,18 (2005) * 5 000 metrin ratakävely: 20.34,76 (2012) * 10 000 metrin ratakävely: 43.16.68 (2012) * 20 000 metrin ratakävely: 1.31.16,18 (2007) * 5 kilometrin kävely: 23.14 (2023) * 10 kilometrin kävely: 42.30 (2010) * 20 kilometrin kävely: 1.24.27 (2021) * 35 kilometrin kävely: 2.38.42 AR (2023) * 50 kilometrin kävely: 3.59.15 AR (2019) * Maratonjuoksu: 2.51.23 (2015) ==Lähteet== * * ===Viitteet=== Luokka:Kiinalaiset kävelijät Luokka:Kiinalaiset olympiavoittajat Luokka:Dopingrikkomuksesta tuomitut kiinalaiset Luokka:Dopingrikkomuksesta tuomitut yleisurheilijat Luokka:Vuonna 1987 syntyneet Luokka:Elävät henkilöt
Tekstitiedosto

Tekstitiedosto on tiedosto, joka sisältää muotoilematonta tekstiä. Teksti on muotoiltu riveinä, joita erottaa rivinvaihtomerkki. Perusmuodossaan tekstitiedostot on tarkoitettu ihmisen luettavaksi sellaisenaan eikä niissä ole merkintäkieltä tai tekstin muotoilua (erikokoisia kirjaimistoja ja niin edelleen). Tekstitiedostojen tiedostopäätteenä on usein `.txt`. Muotoilemattoman tekstin MIME-tyyppi on "text/plain". Tekstitiedostot eivät ole täysin järjestelmäriippumattomia. Sisällön tulkinta riippuu merkistöstä. Amerikanenglannin merkit sisältävä ASCII on yleensä laajimmin tulkittavissa oleva merkkijoukko. Myös rivinvaihtomerkki on erilainen MS-DOS/Microsoft Windows -, Unix- ja Macintosh-järjestelmissä. == Tekstitiedostojen muu käyttö == Tietokoneohjelmien lähdekoodi tai skriptikielet. Lähdekoodin on noudatettava tiettyä ohjelmointikielen syntaksia ja muita sääntöjä. Eric S. Raymond on erotellut erilaisia tapoja ilmaista rakenteellista tietoa tekstitiedostomuodossa:http://catb.org/~esr/writings/taoup/html/ch05s02.html *Erotinmerkeillä erotellut sarakkeet, kuten CSV-tiedostomuodossa tai Unixin /etc/passwd-tietokannassa. *Sähköpostin -tiedostomuoto ja MIME-laajennukset, joilla voi lisätä esimerkiksi kuvia keskelle tekstimuotoista viestiä. Binääriset tiedostot kuten kuvat on koodattu tekstinä esitettävään muotoon. *Cookie-Jar-muoto, joka on suunniteltu alun perin fortune-ohjelmaan. Siinä erotetaan tietueita tekstiä erotinmerkeillä ("%%" rivin alussa). *Windows 3.0:n INI-formaatti on tekstiä, joissa esitellään avain-arvo-pareja yhtäsuuruusmerkein merkittynä hakasulkuihin kirjoitettu otsikoiden alla, jotka erottavat tietueet. Webbisivujen kieli HTML on tekstimuotoinen kieli, jonka tarkoituksen on kuvata dokumentin muodostama puu eli DOM tekstitiedoston avulla. HTML muistuttaa läheisesti XML ja SGML-tiedostomuotoja. Yksi yleinen tapa koodata puumaista dataa tekstimuodossa on JSON. Joitain tekstipohjaisia tiedostomuotoja, joilla voidaan luoda muotoiltuja dokumentteja ovat Rich Text Format, troff, LaTeX, AsciiDoc, Markdown == Lähteet == Luokka:Tiedostomuodot
Olive Loughnane

Olive Loughnane (s. 14. tammikuuta 1976 Cork ) on irlantilainen kävelijä. Berliinin MM-kisoissa 2009 Loughnane sijoittui 20 kilometrin kävelyssä alun perin toiseksi, mutta nousi vuonna 2016 kilpailun voittajaksi kun alkuperäinen voittaja Olga Kaniskina hylättiin dopingin takia. Loughnane on osallistunut urallaan neljiin olympialaisiin, vuosina 2000, 2004, 2008 ja 2012, mutta ei ole sijoittunut niissä mitaleille. Hänen paras sijoituksensa olympialaisista on seitsemäs Pekingistä 2008. Loughnane edustaa seuratasolla Loughrea Athletic Clubia . == Henkilökohtaiset ennätykset == * 5 000 metrin ratakävely: 21.03,45 (2009) * 10 kilometrin kävely: 43.22 (2009) * 20 kilometrin kävely: 1.27.45 (2008) == Lähteet == * ===Viitteet=== Luokka:Irlantilaiset kävelijät Luokka:Vuonna 1976 syntyneet Luokka:Elävät henkilöt
Institute for Creation Research

Institute for Creation Research (suom. "Luomistutkimuksen instituutti") on kristillinen, nuoren Maan kreationistinen järjestö. Filosofian tohtori Henry M. Morris perusti sen vuonna 1970 osana Christian Heritage Collegea (nyk. San Diego Christian College). Itsenäinen järjestö siitä tuli 1981.A Short History of ICR Järjestön perustamisessa oli avustamassa Tim LaHaye.Tim La Haye's Biography Järjestön johdossa toimii nykyisin filosofian tohtori John D. Morris.How Will the Present Earth Pass Away? Järjestö tarjoaa koulutusta Institute for Creation Research Graduate Schoolissa.Institute for Creation Research Graduate School Morristen lisäksi tunnettuihin ICR:ssa toimineisiin kreationisteihin kuuluu Duane Gish, joka on järjestön entinen varapuheenjohtaja.Dr. Duane Gish Retires ICR perusti vuonna 1992 Luomisen ja Maan historian museon (). Kun järjestön pääpaikka siirtyi vuonna 2008 Teksasin Dallasiin, museo myytiin Life and Light Foundationille, ja sen nimi muutettiin muotoon Creation and Earth History Museum.The Museum of Creation And Earth History == Lähteet == == Aiheesta muualla == * Viralliset sivut Luokka:Nuoren Maan kreationismi
Zhou Jian Nan

Zhou Jian Nan ( 周健楠 , pinyin-ääntämys: zhou1 jian4 nan2, s. 15. helmikuuta 1980 Peking) on kiinalainen muusikko ja guzhenginsoittaja Twelve Girls Band -yhtyeessä. Hän oppi soittamaan pipaa seitsemän- ja guzhengia kahdeksanvuotiaana. Zhou Jian Nan valmistui Central Conservatory of Music - opistosta ja opettaa nykyisin erhunsoittoa Pekingin yliopistossa. Hänen bänditoverinsa Zhong Bao on yksi hänen opiskelijoistaan. Hän voitti kultamitalin Beijing Folk Instrumental Music Tournament - kilpailussa vuonna 1996. Twelve Girls Bandissa Zhou toimii eräänlaisena johtajana. Hän myös puhuu parasta englantia ryhmästä. == Aiheesta muualla == *Zhoun Kuva 12GirlsBand, teksti kiinaksi *Kuva ranskalaisessa nettijulkaisussa Luokka:Kiinalaiset muusikot Luokka:Vuonna 1980 syntyneet Luokka:Elävät henkilöt
Eyes Wide Open (Naildownin kappale)

Eyes Wide Open on ainoa single Naildownin albumilta World Domination. Se julkaistiin 3. huhtikuuta 2005, Spinefarm Recordsin kautta. ==Kappalelista== # # # Kokonaiskesto: 12:02 ==Kokoonpano== * Daniel Freyberg - laulu, kitara * Matti Hämäläinen - basso * Harri Heikkinen - rummut * Jarmo Puikkonen - koskettimet ==Lähteet== Luokka:Vuoden 2005 kappaleet Luokka:Suomalaiset heavy metal -kappaleet
Topi Anjala

Topi Anjala (s. 5. heinäkuuta 1984) on suomalainen suunnistuksen MM-mitalisti. Hän on kuulunut A-maajoukkueeseen. Seuratasolla Anjala edustaa vuodesta 2022 Lahden Suunnistajia. Unkarin MM-kilpailuissa 2009 Anjala voitti viestipronssia. Hänen uransa paras henkilökohtainen arvokisasaavutus on vuoden 2008 Tšekin MM-kisojen pitkän matkan seitsemäs sija. Jukolan viestin Anjala on ollut voittamassa vuosina 2016 ja 2018. Anjalan vanhemmat Outi Borgenström ja Ari Anjala ovat myös menestyneitä suunnistajia. Anjala on ammatiltaan luokanopettaja. ==Saavutukset== ===MM-kilpailut=== *2007 25. pitkällä matkalla *2008 7. pitkällä matkalla *2009 15. pitkällä matkalla ja pronssia viestissä ===EM-kilpailut=== *2008 36. pitkällä matkalla ===Nuorten MM-kilpailut=== *2004 5. keskimatkalla, 37. pitkällä matkalla ja 8. viestissä ===Avoimet PM- kilpailut=== *2009 4. keskimatkalla ja 11. viestissä ===Maailmancup=== *2007 35. kokonaispisteissä *2008 24. kokonaispisteissä ==Lähteet== *Topi Anjalan profiili World of O Runners-sivustolla ===Viitteet=== Luokka:Suomalaiset suunnistajat Luokka:Ikaalisten urheilu Luokka:Vuonna 1984 syntyneet Luokka:Elävät henkilöt
Bramiinihaukat

Bramiinihaukat (Haliastur) on haukkojen heimoon kuuluva päiväpetolintusuku. Bramiinihaukkojen sukuun kuuluu BirdLifen mukaan kaksi lajia. == Bramiinihaukkoihin kuuluvia lajeja == * Bramiinihaukka (Haliastur indus) * Viheltäjähaukka (Haliastur sphenurus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Haliastur Luokka:Haukat
Robert Ridgely

Robert Ridgely (s. 1946) on yhdysvaltalainen neotrooppisen alueen linnustoon erikoistunut lintutieteilijä. Ridgely on julkaissut kolme kirjaa neotrooppisen alueen linnuista: kenttäoppaan The Birds of Panama yhdessä John Gwynnen kanssa, The Birds of Ecuador yhdessä Paul Greenfieldin kanssa, ja The Birds of South America yhdessä Guy Tudorin kanssa. Viimeksi mainitusta on ilmestynyt kaksi varpuslintuja käsittelevää osaa ja kaksi osaa on vielä tulossa. Ridgely työskenteli pitkään Philadelphian luonnontieteiden akatemiassa (Academy of Natural Sciences in Philadelphia), jonka jälkeen hän toimi American Bird Conservancyn varapuheenjohtajana vuoteen 2006 saakka. Tällä hetkellä hän työskentelee World Land Trust US-nimisessä järjestössä, joka ostaa tropiikin sademetsiä ikuiseen suojeluun. Ridgely oli perustamassa Ecuadoriin kansalaisjärjestö Fundación de Conservación Jocotocoa, jonka johtajana hän edelleen toimii. Järjestö omistaa ja hoitaa kahdeksan luonnonsuojelualuetta Ecuadorissa. Ridgelyn mukaan on nimetty valkoposkiluura (Grallaria ridgelyi). == Aiheesta muualla == * World Land Trust US * Birding.com (haastattelu) Luokka:Yhdysvaltalaiset ornitologit Luokka:Vuonna 1946 syntyneet Luokka:Elävät henkilöt
Elliott 6m

Elliott 6m on kölivene, jolla purjehdittiin naisten match racing -luokassa vuoden 2012 kesäolympialaisissa. Audi Match Race Team Finland eli Silja Lehtinen, Silja Kanerva ja Mikaela Wulff voittivat pronssimitalin Suomelle veneellä. Veneen on suunnitellut Greg Elliott. Helsingin Merisataman Helsingfors Segelsällskapetiin on perustettu vuonna 2009 Audi HSS Match Race Center, jossa valmennetaan purjehtijoita Kesäolympialaisia 2018 silmällä pitäen. Keskus on yksi neljästä kansainvälisestä Elliott 6m keskuksesta. Keskuksessa on kuusi Elliot 6 -venettä sekä kaksi palkattua valmentajaa. HSS Match Race Centerin perustajana on toiminut vuoden 1980 olympialaisten 470-luokan pronssimitalisti Georg Tallberg. Keskuksessa harjoittelivat mm. Audi Match Race Team Finland. Teamin kippari, Silja Lehtinen olympiamitalistin lisäksi kaksinkertainen maailmanmestari ja Suomen olympiaedustaja vuosilta 2008. Kotimaisten huippujen lisäksi keskuksessa kilpailee säännöllisesti kansainvälisiä huippupurjehtijoita. Muun muassa Kiinan Match Racen naisten ykkösjoukkue harjoitteli keskuksessa kesäkuussa 2010 kymmenen päivän ajan. ==Katso myös== *Purjehdus kesäolympialaisissa 2012 ==Lähteet== == Aiheesta muualla == Luokka:Purjehdus Luokka:Köliveneet Luokka:Purjehdus olympialaisissa
We Still Crunk!!

We Still Crunk!! on rap- ryhmä Lil Jon & The East Side Boyzin toinen studioalbumi. Albumi julkaistiin vuonna 2000. Albumilta julkaistiin yksi single: "I Like Dem Girlz". == Kappaleet == # "We Still Crunk" # "I Like Dem Girlz" # "Where Dem Girlz At?" (feat. Skyy) # "Bounce Dat Ass" (feat. 6 Shot & Chyna Whyte) # "Nothins Free" (feat. Oobie) # "Let My Nuts Go" (feat. Too Short & Quint Black) # "Just a Bitch" (feat. Too Short & Chyna Whyte) # "Da Maurier" (feat. VP) # "Take 'Em Out" # "Uhh Ohhh" (feat. Khujo Goodie Goodie Mob:ista & Bohagon) # "Put Yo Hood Up" # "Move Bitch" (feat. Three 6 Mafia, YoungBloodZ, Chyna Whyte & Don Yute) # "Fuck Security" (feat. LG's & Bohagon) # "Shut Down" (feat. Paine, Loko of Big Oomp Records, Intoxicated of Big Oomp Records, Chyna Whyte & Bizarre) # "I Like Dem Girlz [Remix]" (feat. Too Short & Chyna Whyte) # "It Ain't Over" # "We Don't Need That" (feat. Bohagon) Luokka:Lil Jonin albumit Luokka:Vuoden 2000 albumit
Sirkkahaukat

Sirkkahaukat (Ictinia) on haukkojen heimoon kuuluva päiväpetolintusuku. Sirkkahaukkojen sukuun kuuluu BirdLifen mukaan kaksi lajia. == Sirkkahaukkoihin kuuluvia lajeja == * Etelänsirkkahaukka (Ictinia plumbea) * Sirkkahaukka (Ictinia mississippiensis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Ictinia Luokka:Haukat
Ordre de la Libération

Ordre de la Libération () on ranskalainen ritarikunta, jonka Charles de Gaulle perusti 17. marraskuuta 1940. Sen kunniamerkkejä jaetaan henkilöille, jotka osallistuivat Ranskan vapauttamiseen toisessa maailmansodassa. Se on korkein tunnustus, jonka Ranskassa voi saada Kunnialegioonan tunnuksen jälkeen. Ensimmäinen kunniamerkki jaettiin 29. tammikuuta 1941 ja viimeinen 23. tammikuuta 1946. Se jaettiin 1 038 henkilölle, joista 260 postyymisti. Lisäksi kunniamerkkiä on jaettu 18 sotilasyksikölle ja 5 kunnalle. Kenraali de Gaulle oli ritarikunnan ainoa suurmestari kuolemaansa 9. marraskuuta 1970 saakka, jonka jälkeen päätettiin, ettei toista suurmestaria valita. Ritarikunnassa on vain yksi luokka: * ritarikunnan nauha == Lähteet == Luokka:Ranskalaiset ritarikunnat
Too Short

Todd Anthony Shaw (s. 28. huhtikuuta 1966 Los Angeles, Kalifornia), joka tunnetaan paremmin taiteilijanimellään Too Short (tyyliteltynä Too $hort), on yhdysvaltalainen rap-muusikko. == Biografia == Too Short syntyi eteläisessä Los Angelesissa ja eli nuoruusvuotensa Oaklandissa, Kaliforniassa. Hän aloitti uransa 14-vuotiaana. 1980-luvun alussa Too Short ”myi” rap-kappaleita high school -kaverilleen Freddy B:lle. Vuonna 1983 Too Short julkaisi esikoisalbuminsa Don't Stop Rappin'. Too Short on tehnyt yhteistyötä muun muassa Lil Jonin, Snoop Doggin ja E-40:n kanssa. == Diskografia == ===Studioalbumit=== *1983: Don't Stop Rappin' *1985: Players *1986: Raw, Uncut, and X-Rated *1987: Born to Mack *1988: Life Is...Too Short *1990: Short Dog's in the House *1992: Shorty the Pimp *1993: Get in Where You Fit In *1995: Cocktails *1996: Gettin' It *1999: Can't Stay Away *2000: You Nasty *2001: Chase the Cat *2002: What's My Favorite Word? *2003: Married to the Game *2006: Blow the Whistle *2007: Get off the Stage *2010: Still Blowin' *2010: Respect the Pimpin' (EP) *2017: The Pimp Tape ===Singlet=== Vuosi Single U.S. Hot 100 U.S. R&B; U.S. Rap Albumilta 1988 "Freaky Tales" - - - Born to Mack 1988 "Life Is...Too Short" - 43 27 Life Is...Too Short 1988 "City of Dope" - - - Life Is...Too Short 1988 "I Ain't Trippin'" - - - Life Is...Too Short 1990 "The Ghetto" 42 12 3 Short Dog's In The House 1990 "Short But Funky" - - - Short Dog's In The House 1992 "I Want to Be Free (That's the Truth)" - 41 - Shorty The Pimp 1993 "I'm a Player" 85 39 17 Get in Where You Fit In 1993 "Money In The Ghetto" Get in Where You Fit In 1995 "Cocktails" 69 43 3 Cocktails 1995 "Paystyle" Cocktails 1996 "Gettin' It" 68 49 9 Gettin' It (Album Number Ten) 1998 "More Freaky Tales" - - - Can't Stay Away 1999 "Ain't No Bitches" - - - Can't Stay Away 2000 "2 Bitches/Pimp Shit" - - - You Nasty 2000 "You Nasty" - - - You Nasty 2001 "I Luv" - - - Chase the Cat 2002 "Quit Hatin' Pt. 1" - - - What's My Favorite Word? 2003 "Choosin" - - - Married to the Game 2003 "Shake That Monkey" (feat. Lil Jon & The East Side Boyz) 84 56 23 Married to the Game 2006 "Blow the Whistle" 55 31 73 Blow the Whistle 2006 "Keep Bouncin'" (feat. Snoop Dogg & will.i.am) \- 93 - Blow the Whistle 2008 "This My One" (feat. E-40) \- - - Get Off The Stage 2010 "Bitch I'm a Pimp" - - - Respect the Pimpin' == Lähteet == == Aiheesta muualla == * Too Short Jive Recordsin sivustolla * Luokka:Yhdysvaltalaiset hip hop -artistit Luokka:Vuonna 1966 syntyneet Luokka:Elävät henkilöt
Aiguille Verte

Aiguille Verte on 4 122 metriä korkea vuori Grajisilla Alpeilla Ranskassa. Se on osa Mont Blancin massiivia, ja Ranskan pisin jäävirta Mer de Glace sijaitsee vuoren lounaispuolella. Vuoreen on yhteydessä myös Aiguille du Drun 3 754-metrinen pilari. Huipulle kiipesivät ensimmäisinä Edward Whymper, Christian Almer ja Franz Biner 29. kesäkuuta 1865. thumb|600px|center|Aiguille Verte nähtynä Punta Helbronnerilta heinäkuussa 2009. == Lähteet == == Aiheesta muualla == * Kuvia, tietoa kiipeämisestä ja yleisesti, SummitPost Luokka:Ranskan vuoret Luokka:Alppien vuoret Luokka:Haute-Savoie
Ketomaruna

Ketomaruna (Artemisia campestris) on pujon sukuinen marunakasvi. Lajilla on lukuisia alalajeja, joista Suomessa esiintyy vakiintuneena kaksi, kiiltoketomaruna (Artemisia campestris subsp. campestris) ja harvinainen perämerenketomaruna eli perämerenmaruna (A. campestris subsp. bottnica). Lisäksi on tavattu kolmatta alalajia idänketomarunaa (A. campestris subsp. inodora). == Ulkonäkö == Ketomaruna kasvaa 20–80 senttimetriä korkeaksi ja kukkii elo–syyskuussa pujon jälkeen. Kasvin hoikka, pysty varsi on punertavanruskea ja kalju, ja lehdet ovat varressa kiinni kierteisesti; perämerenmarunalla varsi on karvainen. Lehdet ovat varren alaosassa ruodilliset ja lavoiltaan kaksi tai kolme kertaa pariliuskaiset ja varren yläosassa ruodittomat ja lavoiltaan yksi tai kaksi kertaa pariliuskaiset. Lehtiliuskat ovat kapeat, paksuhkot ja ohuen nukan peitossa, mutta kaljuuntuvat vanhemmiten. Kukat ovat kellanruskeat tai punertavat ja muodostavat runsaita, puolipallomaisia mykeröitä. Mykeröiden keskellä on kalju kehräkukka ja niitä ympäröi 1,5–2,5 millimetriä leveä kehto. Perämerenmarunalla mykerö on kapeampi, kehto leveämpi (3,0–4,5 mm) ja kehräkukat kärkiosastaan karvaiset. Pujoallergiset voivat herkistyä ketomarunan siitepölylle ja kärsiä allergiaoireista kukinnan aikana. == Levinneisyys == Ketomarunaa tavataan merenrannoilla Etelä- ja Lounais-Suomessa sekä Oulun ja Kemin seudulla. Se on levinnyt jonkin verran myös sisämaahan radanvarsia pitkin. Perämerenketomaruna kasvaa nimensä mukaisesti ainoastaan Perämeren rannoilla ja on rauhoitettu ja äärimmäisen uhanalainen Suomessa.Blamey, s. 412 == Lähteet == * === Viitteet === == Aiheesta muualla == * Lampinen, R. & Lahti, T. 2017: Kasviatlas 2016. Helsingin yliopisto, Luonnontieteellinen keskusmuseo, Helsinki. Viitattu 13.1.2021 * Luokka:Marunat
Perämerenketomaruna

Perämerenketomaruna eli perämerenmaruna (Artemisia campestris subsp. bottnica) on Perämeren rannikolla endeeminen ketomarunan alalaji. Kasvia esiintyy vain Suomessa ja Ruotsissa. Perämerenketomarunan varsi on karvainen toisin kuin ketomarunan tavallisella alalajilla kiiltoketomarunalla (subsp. campestris). Sen kukintomykeröt ovat myös yhdestä kahteen millimetriä suurempia. Mykerön kehtosuomut ja teriön liuskat ovat karvaiset verrattuna kiiltoketomarunaan. Perämerenketomaruna on Suomessa luokiteltu äärimmäisen uhanalaiseksi 2010 ja 2019. == Lähteet == == Aiheesta muualla == * Kasviatlas 2022: Perämerenketomarunan (Artemisia campestris subsp. bottnica) levinneisyys Suomessa. Luokka:Marunat Luokka:Silmälläpidettävät kasvit Luokka:Suomen äärimmäisen uhanalaiset kasvit